ai4bharat/Pralekha huggingface dataset:
মহাকাশদপ্তর
কেন্দ্রীয় মন্ত্রী ডাঃ জিতেন্দ্র সিং বলেছেন, ২০২২-এর দ্বিতীয়ার্ধে ইওএস-০২ কৃত্রিম উপগ্রহ উৎক্ষেপিত হবে
নতুন দিল্লী, ০৭ এপ্রিল, ২০২২
ভূ বিজ্ঞান, বিজ্ঞান ও প্রযুক্তি দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মীবর্গ, জন অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, ২০২২-এর দ্বিতীয়ার্ধে ইওএস-০২ কৃত্রিম উপগ্রহ উৎক্ষেপিত হবে। রাজ্যসভায় আজ এক প্রশ্নের লিখিত জবাবে মন্ত্রী জানান, বিভিন্ন উন্নত প্রযুক্তি সহযোগে ইওএস-০২ তৈরি করা হয়েছে। এর মাধ্যমে কৃষি, অরণ্য, ভূ বিজ্ঞান, জলসম্পদ যথাযথ ব্যবহারে সুবিধা হবে। এই কৃত্রিম উপগ্রহ বৈদ্যুতিন শক্তি, এসএসএলভি-১ এর জন্য প্রয়োজনীয় প্রযুক্তি ব্যবহার করবে। ২০২১-এর চতুর্থ ত্রৈমাসিকে কৃত্রিম উপগ্রহটি উৎক্ষেপণের কথা ছিল। কিন্তু মহামারী এবং অন্যন্য নানা কারণে আন্তর্জাতিক সরবরাহশৃঙ্খল বিঘ্নিত হওয়ায় বেশ কিছু যন্ত্রাংশ নির্দিষ্ট সময়ে এসে পৌঁছায়নি। এছাড়াও মহামারীর কারণে মানব সম্পদের যোগানের সমস্যা দেয়। ফলে এই কৃত্রিম উপগ্রহ তৈরিতে অতিরিক্ত সময় লাগে।
ইওএস-০৩ কৃত্রিম উপগ্রহের উৎক্ষেপণ সফল না হওয়ার কারণ প্রসঙ্গে ডাঃ সিং জানান, উপগ্রহটি উৎক্ষেপণের পর প্রাপ্ত তথ্য অনুযায়ী এর ক্রায়োজেনিক আপার স্টেজে কিছু যান্ত্রিক ত্রুটি নজরে আসে। জিএসএলভি-র ক্রায়োজেনিক আপার স্টেজে বেশ কিছু ত্রুটি জাতীয় পর্যায়ের একটি কমিটি খুঁজে পায়। এই কমিটিতে শিক্ষাবিদ এবং ইসরোর গবেষকরা ছিলেন। তদন্তে দেখা যায়, উপগ্রহটি উৎক্ষেপণের সময় প্রোপেলেন্ট ট্যাঙ্কে তরল হাইড্রোজেন স্বাভাবিক অবস্থায় ছিল না। এর ফলে, ইঞ্জিনে কম চাপ তৈরি হয়। যার ফলশ্রুতিতে যান্ত্রিক ত্রুটি দেখা দেয়। মন্ত্রী জানান, ওই কমিটির সুপারিশক্রমে আগামী দিনে জিএসএলভি প্রকল্পে ক্রায়োজেনিক আপার স্টেজের ক্ষেত্রে যে অসংগতি দেখা দিয়েছে, তা দূর করা সম্ভব হলো। আশা করা হচ্ছে, এবছরের তৃতীয় ত্রৈমাসিকে ক্রায়োজেনিক আপার স্টেজের সমস্যা দূর করে সেটি ব্যবহারের উপযোগী হয়ে উঠবে। ইওএস সিরিজে কৃত্রিম উপগ্রহগুলির মাধ্যমে যেসব ক্ষেত্র উপকৃত হবে সেগুলি হলো :
ক) ইওএস-০১ – এর সাহায্যে কৃষি, অরণ্য ও বিপর্যয় ব্যবস্থাপনার বিভিন্ন কাজ করা সম্ভব হয়েছে।
খ) ইওএস-০২ – এর সাহায্যে বিভিন্ন উন্নত প্রযুক্তি প্রয়োগ করে কৃষি, অরণ্য, ভূতত্ত ও জলসম্বদ ক্ষেত্রে নানাবিধ কাজ করা হয়।
গ) ইওএস-০৩ – ভূস্থানিক কক্ষপথে প্রথম পর্যবেক্ষক কৃত্রিম উপগ্রহ হিসেবে এটি কাজ করে। প্রাকৃতিক বিপর্যয়ের পূর্বাভাষ, কৃষি ক্ষেত্রে কোনো সমস্যা সৃষ্টি হলে সেটি শনাক্তকরণে এই কৃত্রিম উপগ্রহ সাহায্য করে।
ঘ) ইওএস-০৪ – এর সাহায্যে সমস্ত আবহাওয়ার পরিস্থিতি সম্পর্কে তথ্য পাওয়া যায়। যার মাধ্যমে কৃষি, অরণ্য, বৃক্ষ রোপণ, মাটির আদ্রতা, জলসম্পদ ও বন্যা প্রতিরোধে প্রয়োজনীয় পদক্ষেপ নেওয়া সম্ভব।
ঙ) ইওএস-০৫ – ভূস্থানিক কক্ষপথে পৃথিবীকে পর্যবেক্ষণ করা হয়।
চ) ইওএস-০৬ – এর মাধ্যমে মহাসাগর সংক্রান্ত নানা তথ্য পাওয়া যায়। এর ফলে মাছ ধরার ক্ষেত্রে সুবিধা হয়। এছাড়াও মহাসাগরের আবহাওয়া সম্পর্কে বিভিন্ন তথ্য পাওয়া যায়।
CG/CB/ SKD/
(Visitor Counter : 128
শ্রমওকর্মসংস্থানমন্ত্রক
সংগঠিত ও অসংগঠিত ক্ষেত্রের মহিলা কর্মীদের সুরক্ষা ও নিরাপত্তা প্রদান
নয়াদিল্লি, ২৬ জুলাই, ২০১৮
১৯৪৮-এর কারখানা আইন, ১৯৫২-য় কর্মী আইন প্রভৃতি বিভিন্ন শ্রম আইনের অন্তর্গত মহিলা শ্রমিকদের জন্য বিশেষ সুরক্ষার ব্যবস্হা করেছে কেন্দ্রীয় সরকার। এই আইনগুলিতে নিরাপত্তা, স্বাস্হ্য এবং কর্মস্হলে কাজের সময় সীমিত করার বিষয়গুলি রয়েছে। ১৯৭৬-এর সমান পারিশ্রমিক আইন অনুসারে পুরুষ ও মহিলা শ্রমিকদের একই ধরনের কাজের জন্য সমান পারিশ্রমিক প্রদানের বিষয়টি রাখা হয়েছে। পাশাপাশি, ১৯৪৮-এর ন্যূনতম মজুরি আইন অনুযায়ী, নির্দিষ্ট তালিকাভুক্ত কর্মসংস্হানের নিরিখে মহিলা-পুরুষ নির্বিশেষে সমান মজুরি প্রদানের বিষয়টিও নিশ্চিত করা হয়েছে।
এর পাশাপাশি সরকার কর্মস্হলে মহিলাদের ওপর ২০১৩-র আইনটি বলবৎ করা হয়েছে। এর অর্থ হল, যৌন হয়রানি নথিভুক্ত করার জন্য অভ্যন্তরীণ অভিযোগ কমিটি বা আইসিসি গঠন করা বাধ্যতামূলক করা।
এ বছর পেশায় নিরাপত্তা প্রদান নিয়ে শ্রম সংক্রান্ত কোডের প্রাথমিক খসড়া তৈরি করেছে সরকার। নিরাপত্তা, স্বাস্হ্যের মান প্রভৃতি ১৩টি কেন্দ্রীয় শ্রম আইনে গুরুত্বপূর্ণ শর্তগুলি সরল করে এই খসড়াটি তৈরি করা হয়েছে।
এছাড়া, কর্মস্হলে যৌন হয়রানি রুখতে সরকার একটি অনলাইন অভিযোগ পরিচালন ব্যবস্হা সৃষ্টি করেছে বৈদ্যুতিন ‘শি’-বক্স তৈরি করে।
আজ রাজ্যসভায় লিখিতভাবে এ তথ্য জানিয়েছেন স্বাধীন দায়িত্বপ্রাপ্ত কেন্দ্রীয় শ্রম ও কর্মসংস্হান প্রতিমন্ত্রী শ্রী সন্তোষ কুমার গাঙ্গোয়ার।
SSS/NS/…
(Visitor Counter : 998
মানবসম্পদবিকাশমন্ত্রক
দায়বদ্ধতা বজায় রেখে গুনগত মানের উচ্চশিক্ষা সকলের কাছে সহজে পৌঁছে দেওয়ার ওপর গুরুত্ব দিলেন ডঃ সত্যপাল সিং
কলকাতা, ০৬ ডিসেম্বর, ২০১৮
দেশের অগ্রগতিতে শিশুদেরকে বিজ্ঞান মনস্ক করে তোলার পাশাপাশি তাদের মধ্যে বিজ্ঞান সম্বন্ধে উৎসাহিত করাও সমানভাবে প্রয়োজন বলে অভিমত প্রকাশ করলেন কেন্দ্রীয় মানবসম্পদ উন্নয়ন প্রতিমন্ত্রী ডঃ সত্যপাল সিং। বৃহস্পতিবার  কলকাতায় ‘ভারতে উচ্চশিক্ষার পরিস্হিতি’ শীর্ষক এক অনুষ্ঠানে বক্তব্য রাখতে গিয়ে তিনি একথা বলেন। তিনি আরও বলেন, অটল টিঙ্কারিং ল্যাবগুলি বৈজ্ঞানিক মেধা, সৃজনশীলতা ও অনুসন্ধিৎসার মানসিকতা গড়ে তুলতে উপযুক্ত বাতাবরণ প্রদান করেছে। কেন্দ্রীয় সরকারের স্মার্ট ইন্ডিয়া হ্যাকাথন, বিশ্বব্যাপী শিক্ষা প্রতিষ্ঠানগুলির মধ্যে যোগসূত্র স্হাপন এবং ডিজিটাল ভারতের মতো উদ্যোগগুলি জ্ঞান আদান-প্রদানের ব্যবস্হায় এক আমূল পরিবর্তন এনেছে। এমনকি, এই উদ্যোগগুলি দেশে ডিজিটাল ক্ষেত্রে অগ্রগতির পাশাপাশি প্রযুক্তি নির্ভর শিক্ষাপ্রতিষ্ঠান গড়ে তোলার অনুকূল বাতাবরণ তৈরি করেছে বলেও তিনি মন্তব্য করেন।
ডঃ সিং আরও বলেন, শিক্ষাক্ষেত্রে এক নতুন মাপকাঠি তৈরি করতে সকলের জন্য সমান এবং গুনগতমানের শিক্ষাপ্রদান ব্যবস্হার পাশাপাশি উচ্চশিক্ষা ক্ষেত্রের সার্বিক অগ্রগতি ও বিকাশের লক্ষ্যে এ ধরনের শিক্ষা ব্যবস্হাকে সুলভ ও সকলের নাগালের মধ্যে নিয়ে আসতে হবে। উচ্চতর শিক্ষা গ্রহনের জন্য বিদ্যালয় শিক্ষার অপরিহার্য ভূমিকা রয়েছে বলে মন্তব্য করে মন্ত্রী বলেন, সামাজিক প্রেক্ষাপটকে বিবেচনায় রেখে দেশের উচ্চশিক্ষার গুণগত মান নিয়ে বিশ্লেষন হওয়া প্রয়োজন। দেশে শিক্ষা ব্যবস্হার দীর্ঘমেদায়ী ভিত্তিতে উন্নয়নের জন্য ‘শিক্ষক শিক্ষণ কর্মসূচি বা প্রশিক্ষণগুলি’র গুরুত্বপূর্ণ ভূমিকা রয়েছে। বর্তমান কেন্দ্রীয় সরকারের ‘শিল্প ৪.০ উদ্যোগে’র প্রেক্ষিতে শিক্ষা ও শিল্প প্রতিষ্ঠানগুলির মধ্যে যোগসূত্র স্হাপন বর্তমান সময়ে অপরিহার্য হয়ে উঠেছে। তিনি আরও বলেন, প্রযুক্তি, ডিজিটাল বিষয়ে জানা এবং শিল্প প্রতিষ্ঠানগুলির অগ্রগতির মধ্যে পারস্পরিক সম্পর্ক রয়েছে। সকলের জন্য সমান শিক্ষার পাশাপাশি উচ্চশিক্ষা ক্ষেত্রে বালিকাদেরকেও উৎসাহিত করতে হবে, যাতে তারা পরবর্তী সময়ে শিল্পোদ্যোগ স্হাপনের পরিকল্পনা গ্রহণ করতে পারে।
ডঃ সিং আরও বলেন, দেশের শিক্ষা ব্যবস্হার সার্বিক উন্নয়নের জন্য দায়বদ্ধতা বজায় রেখে গুনগত মানের উচ্চশিক্ষা সকলের কাছে সহজে পৌঁছে দেওয়ার ওপর গুরুত্ব এবং একাজে সংশ্লিষ্ট অংশিদারদেরকে যথাযথভাবে সামিল করতে হবে। শিক্ষা ব্যবস্হার অগ্রগতিতে দীর্ঘমেয়াদী ভিত্তিতে যথোপযুক্ত পরিকল্পনা গ্রহণ করাও সমান প্রয়োজন বলে কেন্দ্রীয় মন্ত্রী অভিমত প্রকাশ করেন।
SSS/BD/NS
(Visitor Counter : 71
প্রধানমন্ত্রীরদপ্তর
পণ্ডিত দীনদয়াল উপাধ্যায়ের মূর্তির আবরণ উন্মোচন করলেন ও দীনদয়াল উপাধ্যায় মেমোরিয়াল জাতির উদ্দেশে উৎসর্গ করলেন প্রধানমন্ত্রী;
মহাকাল এক্সপ্রেসের যাত্রার সূচনা
নয়াদিল্লি, ১৬ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী বারাণসীতে দীনদয়াল উপাধ্যায়ের মূর্তির আবরণ উন্মোচন করেন এবং দীনদয়াল উপাধ্যায় স্মৃতিসৌধকে জাতির উদ্দেশে উৎসর্গ করেন। প্রধানমন্ত্রী তৃতীয় কর্পোরেট ট্রেন মহাকাল এক্সপ্রেস যাত্রার সূচনাও করেন। ট্রেনটি তিনটি জ্যোতির্লিঙ্গ তীর্থস্থান বারাণসী, উজ্জয়িনী এবং ওমকারেশ্বরের মধ্যে চলাচল করবে। প্রধানমন্ত্রী ৪৩০টি শয্যাবিশিষ্ট সুপার স্পেশালিটি সরকারি হাসপাতাল-সহ ৩৬টি উন্নয়ন প্রকল্পের উদ্বোধনের পাশাপাশি, ১৪টি উন্নয়ন প্রকল্পের শিলান্যাস করেন।
বারাণসীতে পণ্ডিত দীনদয়াল উপাধ্যায় মেমোরিয়াল সেন্টারে এক সভায় প্রধানমন্ত্রী বলেন, আজ পণ্ডিত দীনদয়াল উপাধ্যায় স্মৃতিস্মারকের সঙ্গে যুক্ত হয়ে এই অঞ্চলের ‘পাঢ়ব’  নামটির গুরুত্ব আরও বেড়েছে। পরিষেবা, আত্মোৎসর্গ, সুবিচার এবং জনস্বার্থ একযোগে এই মঞ্চ থেকে কাজ করবে। স্মারক-স্থলে একটি বাগান তৈরি করা হয়েছে। প্রধানমন্ত্রী বলেন, দীনদয়ালজীর এই বিশাল মূর্তিটি ভবিষ্যৎ প্রজন্মকে তাঁর আদর্শ ও চিন্তাভাবনা অনুসরণ করতে অনুপ্রাণিত করবে।
প্রধানমন্ত্রী বলেন, দীনদয়াল উপাধ্যায়জী আমাদের অন্ত্যোদয় অর্থাৎ সমাজের প্রান্তিক মানুষটির উত্থানের পথ দেখিয়েছেন। তিনি বলেন, এই ধারণা থেকে অনুপ্রাণিত হয়ে ভারত অন্ত্যোদয়ের লক্ষ্যে কাজ করে চলেছে। এই পবিত্র অনুষ্ঠানে প্রায় ১ হাজার ২৫০ কোটি টাকার প্রকল্পের সূচনা করা হয়েছে, যার ফলে বারাণসী সহ সমগ্র পূর্বাঞ্চল লাভবান হবে। তিনি বলেন, “এই সমস্ত প্রকল্প বিগত পাঁচ বছর ধরে কাশী সহ সমস্ত পূর্বাঞ্চলের উন্নয়নের লক্ষ্যে বাস্তবায়িত করা হয়েছে। এই সময়ে বারাণসী জেলায় প্রায় ২৫ হাজার কোটি টাকার উন্নয়নমূলক প্রকল্প রূপায়িত হয়েছে”।
প্রধানমন্ত্রী বলেন, সরকার পরিকাঠামো ক্ষেত্র, বিশেষ করে সড়ক, মহাসড়ক, জলপথ এবং রেলপথকে সর্বোচ্চ অগ্রাধিকার দিয়েছে। “এই উন্নয়নমূলক প্রকল্পগুলি শুধু দেশকেই এগিয়ে নিয়ে যাবে না, বিশেষ করে পর্যটন-ভিত্তিক কর্মসংস্থানের সুযোগও সৃষ্টি করবে, কর্মসংস্থানে পর্যটন-ভিত্তিক কাশী ও সংলগ্ন অঞ্চলের বিপুল সম্ভাবনা রয়েছে”। তিনি আরও বলেন, দিন কয়েক আগে শ্রীলঙ্কার রাষ্ট্রপতি এখানে এসে এই পবিত্র স্থানের পরিবেশ উপলব্ধি করেছেন।
প্রধানমন্ত্রী বলেন, এই পবিত্র অনুষ্ঠানে কাশী মহাকাল এক্সপ্রেসের যাত্রা সূচনা করা হ’ল, যে ট্রেনটি বাবা বিশ্বনাথের শহরের সঙ্গে ওমকারেশ্বর এবং মহাকালেশ্বরের যোগাযোগ গড়ে তুলবে। ২০১৬ সালের দ্বিতীয়ার্ধে বেনারস হিন্দু বিশ্ববিদ্যালয়ের সুপার স্পেশালিটি হাসপাতালের যে ভিত্তিপ্রস্তর স্থাপন করা হয়েছিল, সেটিরও উদ্বোধন করা হয়েছে। প্রধানমন্ত্রী বলেন, “মাত্র ২১ মাসে এই ৪৩০ শয্যাবিশিষ্ট হাসপাতালটি কাশী এবং পূর্বাঞ্চলের জনগণকে পরিষেবা দেওয়ার কাজ শুরু করল”। দীনদয়াল উপাধ্যায়জীর আদর্শ অনুসারে, আত্মমর্যাদা এবং স্বনির্ভরতা সমস্ত প্রকল্পগুলির মূল কথা বলে উল্লেখ করে তিনি বলেন, সরকারের পরিকল্পনা এবং চিন্তাভাবনায় এগুলি অনুসৃত হয়েছে।
প্রধানমন্ত্রী জোর দিয়ে বলেন, সমাজের প্রান্তিক মানুষের কাছে পৌঁছনোর লক্ষ্যে তাঁদের সমস্ত উন্নয়নের সুবিধা পাওয়ার জন্য সরকার নিরলসভাবে কাজ করে চলেছে। তিনি বলেন, “এখন পরিস্থিতির পরিবর্তন হচ্ছে এবং সমাজের প্রান্তিক মানুষটিকে অগ্রাধিকার দেওয়া হচ্ছে”।
CG/CB/SB
(Visitor Counter : 102
প্রধানমন্ত্রীরদপ্তর
তুরস্কের রাষ্ট্রপতির সঙ্গে প্রধানমন্ত্রীর টেলিফোনে কথোপকথন
নয়াদিল্লি, ১১ মার্চ, ২০১৯
তুরস্কের রাষ্ট্রপতি শ্রী রিসেপ তায়িপ এরডোগান আজ  প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন।
রাষ্ট্রপতি এরডোগান ভারতে সাম্প্রতিক জঙ্গি আক্রমণে হতাহতদের প্রতি সমবেদনা প্রকাশ করে আহতদের দ্রুত আরোগ্য কামনা করেন।
প্রধানমন্ত্রী শ্রী নরেন্দ্র মোদী বলেন, বিশ্ব শান্তি ও নিরাপত্তার ক্ষেত্রে সন্ত্রাস এখনও বড় বিপদ হয়ে রয়েছে। তিনি সন্ত্রাসের বিরুদ্ধে দ্রুত, স্পষ্ট এবং কঠোর ব্যবস্থা গ্রহণে সংশ্লিষ্ট দেশগুলিকে উদ্যোগী হওয়ার ওপর গুরুত্ব দেন।
SSS/BD/DM
(Visitor Counter : 63
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৬৪ কোটি ৪৪ লক্ষ ছাড়িয়েছে
দেশে গত ২৪ ঘণ্টায় ৫৭ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৩.৬০ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ২ লক্ষ ৫১ হাজার ২০৯
দেশে সুস্পষ্টভাবে করোনায় আক্রান্তের সংখ্যা ২১ লক্ষ ৫ হাজার ৬১১
সাপ্তাহিক-ভিত্তিতে আক্রান্তের হার ১৭.৪৭ শতাংশ
নয়াদিল্লি, ২৮ জানুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৭ লক্ষ ৩৫ হাজার ৬৯২। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৬৪ কোটি ৪৪ লক্ষ ৭৩ হাজার ২১৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,০৩,৯৪,১২৬
৯৮,৪৩,৯৫৫
৩০,৮০,২৬৮
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১,৮৩,৯৩,১৭৮
১,৭১,৮৭,১২২
৩৭,৭২,২৩০
|
|
১৫-১৮ বছর বয়সী
|
|
প্রথম ডোজ
|
|
৪,৪৩,৮৯,১৩৭
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৩,৭৯,৩৪,৯২৬
৩৯,৭২,৭২,৮০৭
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,৯৭,৩১,০৮৩
১৬,৯০,৬৮,১৪৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
সতর্কতামূলক ডোজ
|
|
১২,৪৪,৮৬,১৩৪
১০,৫৪,৩১,১৬১
৩৯,৮৮,৯৪৪
|
|
|
|
সতর্কতামূলক ডোজ
|
|
১,০৩,৪১,৪৪৪
|
|
মোট
|
|
|
|
১,৬৪,৪৪,৭৩,২১৬
দেশে গত ২৪ ঘণ্টায় সুস্থ হয়েছেন ৩ লক্ষ ৪৭ হাজার ৪৪৩ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৮০ লক্ষ ২৪ হাজার ৭৭১।
জাতীয় স্তরে সুস্থতার হার বর্তমানে ৯৩.৬০ শতাংশ।
গত ২৪ ঘণ্টায় নতুন করে আক্রান্ত হয়েছেন ২ লক্ষ ৫১ হাজার ২০৯ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ২১ লক্ষ ৫ হাজার ৬১১ হয়েছে, যা মোট আক্রান্তের ৫.১৮ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৫ লক্ষ ৮২ হাজার ৩০৭টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭২ কোটি ৩৭ লক্ষ ৪৮ হাজার ৫৫৫।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১৭.৪৭ শতাংশ। একইভাবে, দৈনিক আক্রান্তের হার দাঁড়িয়েছে ১৫.৮৮ শতাংশ।
(CG/SS/SB
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১০১ কোটি ৭০ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১০ কোটি ৪২ লক্ষেরও বেশি টিকার ডোজ রয়েছে
নতুন দিল্লি, ১৭ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১০১ কোটি ৭৮ লক্ষ ৯৬ হাজার ৭৫৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১০ কোটি ৪২ লক্ষ ৪৫ হাজার ৪৫৫টি টিকার ডোজ হাতে রয়েছে।
CG/BD/AS/
(Visitor Counter : 107
কেন্দ্রীয়মন্ত্রিসভা
শিক্ষাগত যোগ্যতার পারস্পরিক স্বীকৃতিদানের লক্ষ্যে ভারত-যুক্তরাজ্য মউ স্বাক্ষর : কর্মপরবর্তী অনুমোদন কেন্দ্রীয় মন্ত্রিসভার
নয়াদিল্লি, ৭ সেপ্টেম্বর ২০২২
এ বছর ২৫ এপ্রিল তারিখে ভারত ও যুক্তরাজ্যের মধ্যে শিক্ষাগত যোগ্যতাকে পারস্পরিক স্বীকৃতিদান সম্পর্কিত যে মউটি স্বাক্ষরিত হয়েছিল, তাকে কর্মপরবর্তী অনুমোদন দেওয়া হল আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে।
এই মউ স্বাক্ষরের মূল লক্ষ্য হল, শিক্ষাক্ষেত্রে ভারত ও যুক্তরাজ্যের মধ্যে সহযোগিতার প্রসার এবং দু’দেশের ছাত্রছাত্রীদের উচ্চশিক্ষার্থে পরস্পরের দেশে যাতায়াতের পথ সুগম করা। এক বছরের স্নাতকোত্তর পর্যায়ের যে শিক্ষা কর্মসূচিটিকে স্বীকৃতিদানের অনুরোধ জানানো হয়েছিল যুক্তরাজ্যের পক্ষ থেকে, সেটিকে এর আওতায় বিবেচনা করা হয়। এর আগে, ২০২০-র ১৬ ডিসেম্বর নয়াদিল্লিতে দু’দেশের শিক্ষামন্ত্রীদের মধ্যে এক আলাপ-আলোচনায় এ সম্পর্কিত বিষয় বিবেচনার জন্য একটি যৌথ টাস্ক ফোর্স গঠন করা হয়। স্বীকৃতিদান প্রশ্নে প্রথম বৈঠক অনুষ্ঠিত হয় গত বছর ৪ ফেব্রুয়ারি এবং দু’পক্ষের মধ্যে আলাপ-আলোচনা ও মতবিনিময়ের পর মউ স্বাক্ষরের জন্য একটি খসড়াও প্রস্তুত করা হয়।
স্বাক্ষরিত মউ-এর আওতায় শিক্ষাগত যোগ্যতাকে পারস্পরিক স্বীকৃতিদান ছাড়াও পঠনপাঠনের সময়কাল, শিক্ষাগত ডিগ্রি বা যোগ্যতা সম্পর্কিত নথিপত্র এবং দু’দেশের সংশ্লিষ্ট শিক্ষা প্রতিষ্ঠানগুলির অনুমোদনের বিষয়গুলিও এর ফলে অনেকটাই সহজ হয়ে যায়। তবে, ইঞ্জিনিয়ারিং, চিকিৎসা, নার্সিং ও প্যারা-মেডিকেল শিক্ষা, ফার্মাসি, আইন ও স্থাপত্যে পেশাদার ডিগ্রিকে স্বাক্ষরিত মউ-এর আওতার বাইরে রাখা হয়েছে। উচ্চতর শিক্ষা প্রতিষ্ঠানগুলির মধ্যে জয়েন্ট বা ডুয়েল ডিগ্রি কোর্স সম্পর্কিত সুযোগ-সুবিধার বিষয়গুলি অবশ্য রয়েছে স্বাক্ষরিত মউ-এর আওতায়। উল্লেখ্য, ভারতের নতুন শিক্ষানীতি, ২০২০-তে শিক্ষার আন্তর্জাতিকীকরণ বিষয়টির ওপর বিশেষ গুরুত্ব দেওয়া হয়েছে।
শিক্ষার কাঠামো, কর্মসূচি এবং মান সম্পর্কে পারস্পরিক তথ্য বিনিময়ের কথা উল্লেখ করা হয়েছে স্বাক্ষরিত মউটিতে। দুটি দেশের মধ্যে শিক্ষার্থী বিনিময় এবং পেশাদারিত্বের বিষয়টিকে বিশেষভাবে উৎসাহ দেওয়া হবে মউ-এর আওতায়। শিক্ষা এবং পাঠক্রম রচনার বিষয়গুলিও এর ফলে অতিরিক্ত গুরুত্ব পাবে বলে মনে করা হচ্ছে।
(PG/SKD/DM/
ভূ-বিজ্ঞানমন্ত্রক
সামুদ্রিক ঘূর্নিঝড় ‘তাউতে’র আজ সন্ধ্যা নাগাদ গুজরাট উপকূলে আছড়ে পড়ার সম্ভাবনা এবং আগামীকাল সকালের আগেই আরও তীব্র রূপ ধারণ করে ঘূর্নিঝড়টি ভাবনগর জেলার পোরবন্দর ও মাহুভা-র মধ্য দিয়ে ঘণ্টায় ১৫৫-১৬৫ কিলোমিটার গতিবেগে স্থলভূমিতে প্রবেশ করবে
নয়াদিল্লি, ১৭ মে, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের পক্ষ থেকে আজ ভোর ৪-১৫ মিনিটে জারি করা পূর্বাভাস অনুযায়ী বলা হয়েছে, আরব সাগরের সৃষ্ট অতি প্রবল সামুদ্রিক ঘূর্নিঝড় ‘তাউতে’ গত ছয় ঘণ্টায় ১৮ কিলোমিটার গতিবেগে উত্তর-উত্তর পশ্চিম অভিমুখে অগ্রসর হয়েছে। আজ রাত ২-৩০ মিনিট নাগাদ এই ঘূর্নিঝড়টির অবস্থান ছিল গোয়ার পাঞ্জিম থেকে ৩৬০ কিলোমিটার উত্তর-উত্তর পশ্চিমে। মুম্বাই থেকে ১৭০ কিলোমিটার দক্ষিণ-দক্ষিণ পশ্চিমে, গুজরাটের ভেরাভাল থেকে ৩৫০ কিলোমিটার দক্ষিণ-দক্ষিণ পূর্বে, দিউ থেকে ৩১০ কিলোমিটার দক্ষিণ-দক্ষিণ পূর্বে এবং পাকিস্তানের করাচি থেকে ৯০০ কিলোমিটার দক্ষিণ-দক্ষিণ পূর্বে।
আবহাওয়া দপ্তরের পূর্বাভাস অনুযায়ী অতি প্রবল ঘূর্নিঝড় ‘তাউতে’ আজ সন্ধ্যা নাগাদ উত্তর-উত্তর পশ্চিম অভিমুখে অগ্রসর হয়ে গুজরাট উপকূলের কাছাকাছি পৌঁছবে। এরপর, সেটি আগামীকাল সকালের আগেই ভাবনগর জেলার পোরবন্দর ও মাহুভার মধ্য দিয়ে স্থলভূমিতে আছড়ে পড়বে। স্থলভূমিতে আছড়ে পড়ার প্রবল এই ঘূর্নিঝড়টির ঘণ্টায় গতিবেগ থাকবে ১৫৫-১৬৫ কিলোমিটার, ক্ষেত্রবিশেষে তা ঘণ্টায় সর্বোচ্চ ১৮৫ কিলোমিটার গতিবেগে পৌঁছতে পারে।
এই ঘূর্নিঝড়ের প্রভাবে আজ কেরল, দক্ষিণ কোঙ্কন ও গোয়ার বিভিন্ন এলাকায় হালকা থেকে মাঝারি এবং বিক্ষিপ্তভাবে কিছু এলাকায় ভারী থেকে অতি ভারী বর্ষণের পূর্বাভাস রয়েছে। গুজরাটের একাধিক এলাকায় আজ ও কাল হালকা থেকে মাঝারি এবং দুপুরের পর সৌরাষ্ট্র, কচ্ছ ও দক্ষিণ গুজরাটের অধিকাংশ এলাকায় অতিভারী বর্ষণের পূর্বাভাস রয়েছে। আগামীকালও সৌরাষ্ট্র, কচ্ছ, দিউ ও দক্ষিণ গুজরাটেও বিক্ষিপ্তভাবে কিছু জায়গায় প্রবল বর্ষণের পূর্বাভাস। অন্যদিকে রাজস্থানে আগামীকাল ও বুধবার বিক্ষিপ্তভাবে কিছু এলাকায় হালকা থেকে মাঝারি এবং নির্দিষ্ট কিছু এলাকায় ভারী থেকে অতিভারী বর্ষণের পূর্বাভাস রয়েছে। এই ঘূর্নিঝড়ের প্রভাবে আজ সকাল থেকে আগামীকাল দুপুর পর্যন্ত পূর্ব-মধ্য আরব সাগর উত্তাল থাকবে। তারপর পরিস্থিতি ধীরে ধীরে স্বাভাবিক হবে।
পূর্বাভাসে মৎস্যজীবীদের পূর্ব-মধ্য আরব সাগরে মাছ ধরতে যাওয়া সম্পূর্ণ নিষিদ্ধ করা হয়েছে। এমনকি যাঁরা ইতিমধ্যেই মাছ ধরার জন্য উত্তর আরব সাগরে রয়েছেন, তাঁদের দ্রুত উপকূলে ফিরে আসতে বলা হয়েছে।
CG/BD/DM
(Visitor Counter : 79
জাহাজচলাচলমন্ত্রক
দেশের প্রধান বন্দর এবং কেন্দ্রীয় জাহাজ চলাচল মন্ত্রকের আওতাধীন রাষ্ট্রায়ত্ত সংস্থার কর্মীরা তাদের একদিনের বেতন প্রায় ৭কোটি টাকারও বেশি অর্থ পিএম-কেয়ারস ত্রাণ তহবিলে দান করেছে
নতুন দিল্লি, ৬ এপ্রিল, ২০২০
দেশের সমস্ত প্রধান বন্দরের কর্মী এবং কেন্দ্রীয় জাহাজ চলাচল মন্ত্রকের আওতাধীন রাষ্ট্রায়ত্ত সংস্থাগুলির কর্মীরা কোভিড-১৯ সংক্রমণের প্রভাবে ক্ষতিগ্রস্তদের সহায়তার জন্য তাদের একদিনের বেতন, প্রায় ৭কোটি টাকারও বেশি অর্থ পিএম-কেয়ারস ত্রাণ তহবিলে দান করেছেন।
ক্রমিক সংখ্যা বন্দর/রাষ্ট্রায়ত্ত সংস্থা কর্মী সংখ্যা এক দিনের বেতন টাকায়
১ কলকাতা বন্দর কর্তৃপক্ষ ৩,৭০০ ১,০০,০০,০০০
২ মুম্বাই বন্দর কর্তৃপক্ষ ৬,৩২৪ ১,২৭,০০,০০০
৩ জহরলাল নেহেরু বন্দর কর্তৃপক্ষ ১,৪৬৯ ৪৩,১০,৯৭৯
৪ দীনদয়াল বন্দর কর্তৃপক্ষ ২,২০০ ৪১,৮২,৮৪৬
৫ পারাদ্বীপ বন্দর কর্তৃপক্ষ ৭৪০ ১৫,৪৩,৮৬২
৬ কোচিন বন্দর কর্তৃপক্ষ ১,২৮৩ ২৫,৪২,০০০
৭ চেন্নাই বন্দর কর্তৃপক্ষ ৩,৮৯১ ৭২,১৩,০০০
৮ বিশাখাপত্তনম বন্দর কর্তৃপক্ষ ৩,১৭৭ ৬২,২৮,২৯৬
৯ ভি ও চিদাম্বরনার বন্দর কর্তৃপক্ষ ৬৯১ ১৫,০০,০০০
১০ কামারজার বন্দর লিমিটেড ১০২ ৩৭১,৬২৪
১১ নিউ ম্যাঙ্গালোর বন্দর কর্তৃপক্ষ ৫৭১ ৩০,০০,০০০
১২ মার্মগাঁও বন্দর কর্তৃপক্ষ ১,৪৮৮ ২৯,৫৫,৮৪৬
মোট ২৫,৬৩৬ ৫৬,৫৪৮,৪৫৩
১৩ মহানির্দেশক  ৩৯১ ৬,৭৭১,৮৩২
১৪ ডিজিএলএল ৬৪৪ ১২,৩৬,৮৪৩
১৫ আইএমইউ ৪২২ ৯,২৩,০০০
১৬ আইপিএ ১০০ ১,৮০,৩৩৫
১৭ এসসিআই ১,১৫০ ৪০,০০,০০০
১৮ ডিসিআই ৬৮২ ১৩ .৪০
মোট ৩,৩৯১ ১৪,৪৫২,০১০
সব মিলিয়ে মোট ২৯,০২৭ ৭,১০,০০,৪৬৩
(CG/SS
প্রধানমন্ত্রীরদপ্তর
প্রধানমন্ত্রীর সঙ্গে কাতারের মহামান্য আমির শেখ তামিম বিন হামাদ আল- থানির টেলিফোনে কথোপকথন
নতুন দিল্লী, ৮ ডিসেম্বর, ২০২০
প্রধানমন্ত্রী শ্রী নরেন্দ্র মোদীর সঙ্গে আজ কাতারের মহামান্য আমির শেখতামিম বিন হামাদ আল-থানির টেলিফোনে কথা হয়েছে। প্রধানমন্ত্রী কাতারের আসন্ন জাতীয় দিবস উপলক্ষে তাঁকে অভিনন্দন জানিয়েছেন। প্রত্যুত্তরে কাতারের আমির প্রধানমন্ত্রীকে ধন্যবাদ জানাতে গিয়ে বলেছেন, সেখানকার ভারতীয়রা যে উৎসাহ নিয়ে কাতারের জাতীয় দিবস উদযাপনের উদ্যোগ নিয়েছেতা প্রশংসনীয়। সাম্প্রতিক দীপাবলি উৎসবের জন্য তিনি প্রধানমন্ত্রীকেআন্তরিক অভিনন্দন জানিয়েছেন।
দুই নেতা দু'দেশের মধ্যে বিনিয়োগের ধারা অব্যাহত রাখা এবং জ্বালানি সুরক্ষার ক্ষেত্রে সহযোগিতা নিয়ে আলোচনা করেছেন। কাতার বিনিয়োগ কর্তৃপক্ষের ভারতে বিনিয়োগ আরও সহজ করার জন্য দুই নেতা একটি বিশেষ টাস্কফোর্স গঠনের সিদ্ধান্ত নিয়েছেন। এর পাশাপাশি ভারতে কাতারের বিনিয়োগের সম্ভাবনা খতিয়ে দেখার সিদ্ধান্ত নেওয়া হয়েছে।
কোভিড জনিত অতিমারি পরিস্থিতি কাটিয়ে ওঠার পর দু'দেশের মধ্যে নিয়মিতভাবে যোগাযোগ ও বৈঠকের জন্য প্রধানমন্ত্রী এবং কাতারের আমির সম্মত হন।
মন্ত্রিসভারঅর্থনৈতিকবিষয়সংক্রান্তকমিটি
কৃষকদের বকেয়া মেটাতে চিনি কলগুলিকে সহজ শর্তে ঋণ দেওয়ার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ২৮ ফেব্রুয়ারি, ২০১৯
প্রধানমন্ত্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনীতি বিষয়ক কমিটির বৈঠকে অনুমোদিত হল চিনি কলগুলিকে সহজ শর্তে ঋণ দেওয়ার প্রস্তাব। কৃষকদের আখের বকেয়া দাম মেটাতেই এই উদ্যোগ। এর জন্য ৭,৯০০ থেকে ১০,৫৪০ কোটি টাকা পর্যন্ত সহজ শর্তে ঋণ দেওয়া হবে চিনি শিল্পকে। সরকার, সুদে ভর্তুকি দেবে ৭-১০ শতাংশ বা ৫৫৩ কোটি টাকা থেকে ১,০৫৪ কোটি টাকা পর্যন্ত এক বছর। কৃষকরা যাতে তাঁদের বকেয়া দ্রুত পান, সেজন্য সরকার নির্দেশ দিয়েছে, ব্যাঙ্কগুলিকে চিনিকলগুলির কাছ থেকে ব্যাঙ্ক অ্যাকাউন্টের বিবরণ এবং বকেয়া আখের দামের হিসাব সহ কৃষকদের তালিকা জোগাড় করতে যাতে চিনি কলগুলির তরফে কৃষকদের ব্যাঙ্ক অ্যাকাউন্টে সরাসরি টাকা জমা পড়ে যায়। এরপরেও যদি কিছু বাকি থাকে তা চিনি কলগুলির অ্যাকাউন্টে জমা পড়বে।
এছাড়াও, চিনি কলগুলিকে তাদের বকেয়া মেটাতে উৎসাহ দিতে কমিটি বলেছে, সহজ শর্তে ঋণ দেওয়া হবে সেই কলগুলিকেই যারা ২০১৮-১৯-এর চিনি মরশুমে মোট বকেয়ার অন্তত ২৫ শতাংশ ইতিমধ্যেই দিয়ে দিয়েছে।
গত চিনি মরশুমে অর্থাৎ, ২০১৭-র অক্টোবর থেকে ২০১৮-র সেপ্টেম্বর পর্যন্ত অতিরিক্ত চিনি উৎপাদনের ফলে চিনি কলগুলির আর্থিক পরিস্থিতির ওপর খারাপ প্রভাব পড়েছে। সেজন্য কৃষকদের আখের দামের বকেয়া বেড়ে ২০১৮-র মে-তে মারাত্মকভাবে পৌঁছেছিল ২৩,২৩২ কোটি টাকায়। এই পরিস্থিতি সামলাতে এবং আখ চাষিদের রক্ষা করতে সরকার বস্তুতঃ ২০১৭-১৮-র চিনি মরশুমে বেশ কিছু পদক্ষেপ নিয়েছে। ৭ই জুন, ২০১৮ থেকে সাদা চিনির ন্যূনতম বিক্রয় মূল্য স্থির করা হয়েছিল কেজি প্রতি ২৯ টাকা। এর জন্য চিনি কলগুলিকে ক্যুইন্টাল প্রতি ৫.৫০ টাকা করে দেওয়া হত। বাফার স্টক তৈরি করা হয়েছিল ৩০ এলএমটি। সি-হেভি এবং বি-হেভি ঝোলা গুড় এবং আখের রস থেকে প্রাপ্ত ইথানলের নির্দিষ্ট দাম নির্ধারণ করা হয়েছিল। এইসব পদক্ষেপের ফলে কৃষকদের কাছে বকেয়ার পরিমাণ ২০১৮-র মে-তে ২৩,২৩২ কোটি টাকা থেকে কমে এ বছরের ২৮শে ফেব্রুয়ারিতে দাঁড়িয়েছে ১,২৯১ কোটি টাকা।
চলতি চিনি মরশুমেও অতিরিক্ত উৎপাদনের পূর্বাভাস দেওয়া হয়েছে যার ফলে, চিনি কলগুলির আর্থিক পরিস্থিতি বিপন্ন হওয়ায় গত ২২শে ফেব্রুয়ারি পর্যন্ত আখের দাম বাবদ কৃষকদের কাছে বকেয়ার পরিমাণ পৌঁছেছে ২০,১৫৯ কোটি টাকায়। কৃষকদের বকেয়া মেটাতে চিনি কলগুলির হাতে যাতে যথেষ্ট অর্থ থাকে তাই, কেন্দ্রীয় সরকার ১৪ই ফেব্রুয়ারি থেকে সাদা চিনির ন্যূনতম বিক্রয় মূল্য কেজি প্রতি ২৯ টাকা থেকে বাড়িয়ে করেছে ৩১ টাকা।
CG/AP/DM
(Visitor Counter : 115
রেলমন্ত্রক
কর্নাটকের মুখ্যমন্ত্রী শ্রী বিএস ইয়াদুরিআপ্পা এবং কেন্দ্রীয় রেলমন্ত্রী পীযূষ গোয়েল দক্ষিণ পশ্চিম রেলের শিবমোগ্গা শাখায় তিনটি সড়ক সেতুর শিলান্যাস করেছেন
নতুন দিল্লি, ১৫ ফেব্রুয়ারি, ২০২১
কর্নাটকের মুখ্যমন্ত্রী শ্রী বিএস ইয়াদুরিআপ্পা এবং কেন্দ্রীয় রেলমন্ত্রী পীযূষ গোয়েল দক্ষিণ পশ্চিম রেলের শিবমোগ্গা শাখায় আজ তিনটি সড়ক সেতুর শিলান্যাস করেছেন। এই রেলপথে তিনটি লেভেল ক্রসিং এর পরিবর্তে এই তিনটি সড়ক সেতু নির্মাণ করা হবে। এর মধ্যে দুটি শিবমোগ্গা এবং অন্যটি মহীশূর ডিভিশনের ভদ্রাবতীতে হবে। কেন্দ্রীয় রেলমন্ত্রী ভার্চুয়াল মাধ্যমে এর শিলান্যাস করলেও কর্নাটকের মুখ্যমন্ত্রী শিলান্যাস স্থলে উপস্থিত ছিলেন।
শ্রী ইয়াদুরিআপ্পা এই প্রকল্পের অনুমোদন দেওয়ায় রেলমন্ত্রীকে ধন্যবাদ জানিয়ে বলেন, কর্নাটকে রেলের বিভিন্ন প্রকল্প রূপায়নের ক্ষেত্রে রাজ্য সরকার সহযোগিতার হাত বাড়িয়ে দেবে।
কেন্দ্রীয় রেলমন্ত্রী তিনটি সড়ক সেতুর শিলান্যাস করে বলেন, এগুলির নির্মাণকাজ শেষ হলে সময় অনেক বাঁচবে এবং নিরাপদ যাতায়াত হবে। তিনি বলেন, শিবমোগ্গা থেকে শিকারিপুরা হয়ে রানিবেন্নুর পর্যন্ত ১০৩ কিলোমিটার দীর্ঘ রেললাইন তৈরির কাজ দ্রুত গতিতে এগিয়ে চলেছে।
নতুন তিনটি সড়ক সেতু নির্মাণের জন্য ১১৫ কোটি টাকার মতো খরচ হবে।
প্রধানমন্ত্রীরদপ্তর
বাবা বান্দা সিং বাহাদুরের ৩৫০তম জন্মবার্ষিকীতে প্রধানমন্ত্রীর শ্রদ্ধার্ঘ্য
নতুন দিল্লি, ১৬ই অক্টোবর, ২০২০
প্রধানমন্ত্রী শ্রী নরেন্দ্র মোদী সাহসী বাবা বান্দা সিং বাহাদুর জির ৩৫০তম জন্মদিবসে তাঁর প্রতি শ্রদ্ধা নিবেদন করেছেন।
প্রধানমন্ত্রী এক বার্তায় বলেছেন, “সাহসী বাবা বান্দা সিং বাহাদুর জির ৩৫০তম জন্মদিনে তাঁকে শ্রদ্ধা জানাই। লক্ষ লক্ষ মানুষের হৃদয়ে তিনি বিরাজ করছেন। তাঁর ন্যায় বিচারের জন্য তিনি স্মরণীয় হয়ে থাকবেন। দরিদ্রদের ক্ষমতায়নে তিনি নানা উদ্যোগ গ্রহণ করেছিলেন।”
CG/CB/SFS
(